text: रोहित शेट्टी के निर्देशन में बन रही फिल्म सिंबा, तेलुगु फिल्म टेंपर की हिंदी रीमेक है जिसमें रणवीर सिंह एक पुलिस अफसर की भूमिका निभा रहे हैं, जिसका नाम संग्राम भालेराव होगा। ख़बर ये भी है कि इस फिल्म में अजय देवगन भी कुछ समय के लिए नज़र आ सकते हैं। आपको बता दें कि, रोहित ने सारा अली खान की कास्टिंग को लेकर हाल ही में एक बातचीत में कुछ राज़ खोले हैं। रोहित का कहना है कि इस फिल्म के लिए उन्होंने सारा अली खान को अप्रोच नहीं किया था, बल्कि सारा ने खुद उन्हें अप्रोच किया है। सारा ने ही रोहित को फोन करके कहा कि वह रोहित के साथ काम करना चाहती हैं और जब सारा से रोहित मिले तो उन्हें लगा कि उनमें वही स्पार्क हैं, जिसकी उन्हें इस फिल्म में जरूरत है। साथ ही उन्होंने यह भी बताया है कि फिल्म में सारा का भी अहम् किरदार होगा।